### 8.22. Kanalmiksar

#### 8.22.1. Oversyn

Figur 16.162. Eksempel på bruk av filteret «Kanalmiksar»

Det opphavlege biletet

«Kanalmiksar» brukt

Denne kommandoen kombinerer verdiane for RGB-kanalane. Han verkar på bilete med og utan alfakanal.

#### 8.22.2. Slå på kommandoen

Du har tilgang til menyvalet frå hovudmenyen via Fargar → Komponentar → Kanalmiksar ….

#### 8.22.3. Innstillingar

Figur 16.163. Innstillingane for kommandoen «Kanalmiksar»

Forval, Blandeinnstillingar, Førehandsvis, Flett samman filter, Delt vising

  | Notat
  These options are described in Del 8.1.2, «Felles eigenskapar for fargar».

Raudkanal, Grønkanal, Blåkanal

  Kvar av desse har tre glidebrytarar som styrer fordelinga av raud, grøn og blå i utgangskanalane. Skalaen for kvar av brytarane går frå -2 til 2, og representerer multiplikasjonsfaktoren for inngangskanalen som vert brukt på kvar utgangskanal.

Bevar lysstyrken

  Blandinga kan føra til eit bilete der nokre av fargane vert alt for lyse. Dette valet minskar lysverdiane for fargekanalane men beheld eit godt visuelt forhold mellom dei. Du kan endra den relative fargevektinga utan å forandra den totale lysverdien for biletet.

#### 8.22.4. Korleis verkar kanalmiksaren?

Kvar av utgangskanalane er baserte på verdiane du set for dei tre RGB-inngangskanalane. Som standard er kvar utgangskanal basert på 100 % av den tilsvarande inngangskanalen. Dette er den som er sett til 1,0 og den andre til 0,0. Du kan endra desse innstillingane på kvar av glidebrytarane frå -2 til +2.

Kvar av dei tre RGB-glidebrytarane bestemmer ein prosentsats for kvar kanal. For kvar piksel i biletet vert prosentdelen av summen av dei kalkulerte verdiane gjeve til utgangskanalen. Her er eit eksempel:

Figur 16.164. Det opphavlege biletet med kanalane

Her er vist RGB-verdiane for pikslane i den raude, grøne og blå ruta. Det svarte rektangelet er spesielt fordi svart (0,0,0) ikkje vert påverka av kommandoen (0 multiplisert ned ein prosentsats vert alltid 0). Verdiane kan ikkje vera høgare enn 255 og kan heller ikkje vera negative.

Figur 16.165. Raud er sett som utkanal. Grøn kanal til +50

I den raude firkanten er pikselverdiane 230; 10; 10. Relative verdiar er 1; 0,5;0. Det utrekna resultatet er 230 · 1 + 10 · 0,5 + 10 · 0 = 235. Det same resonnementet gjeld for dei grøne og blå rutene.

I den grå ruta, som også inneheld raud, gjev utrekninga eit tal høgare enn 255, og vert difor sett til 255. I dei tilfella der talet vert negativt, vert verdien sett til 0.

Figur 16.166. Raud er sett som utkanal. Grøn kanal til +50 %. Valet «Behald lysverdi» er slått på.

Verdien som vert brukt for den raude utgangskanalen er lågare, noko som hindrar at biletet vert for lyst.

8.21. Undermenyen «Komponentar» |  | 8.23. Trekk ut komponent

Report a bug in GIMP Report a documentation error