### 3.14. Perspektivkloning

Dette verktøyet vert brukt til å klona i det perspektivet du ønskjer. Først bestemmer du perspektivlinjene på same måten som i verktøyet forandra perspektiv. Deretter vel du perspektivkloning og klonar på same måte som ved bruk av kloneverktøyet.

#### 3.14.1. Å slå på verktøyet

Det er fleire måtar å slå på verktøyet på:

- Frå biletmenyen via Verktøy → Teikneverktøy → Perspektivkloning.

- Ved å klikka på verktøysymbolet i verktøykassen.

#### 3.14.2. Valtastar

Ctrl

  Ctrl-klikk for å velja kjelde for kloninga.

Shift

  Dersom du trykkjer denne tasten, vil du sjå ein tynn strek mellom det punktet du sist klikka på som kjeldeområde og til musepeikaren. Dersom du klikkar igjen, medan du held nede Shift-tasten, vil verktøyet klona langs denne linja.

#### 3.14.3. Innstillingar

Figur 14.78. Dialogvindauget for verktøyinnstillingane

Normalt vert innstillingane for det valde verktøyet vist under verktøykassa så snart som du slår på verktøyet. Dersom dette ikkje er tilfelle, kan du få tilgang til dei frå biletmenyen via Vindauge → Dokkpanel → Verktøyinnstillingar som vil opna verktøyinnstillingane for det valde verktøyet. Du kan også opna verktøyinnstillingane ved å dobbeltklikka på det tilsvarande verktøyikonet i verktøykassen.

Operasjonsmodus

  Når du skal perspektivklona, må du først Forandra perspektiv. Dette verkar på same måten som i verktøyet perspektiv. Deretter vel du perspektivkloning og brukar verktøyet på same måten som kloneverktøyet.

Modus, Dekkevne, Pensel, Storleik, Sideforhold, Vinkel, Mellomrom, Hardleik, Tving, Penseldynamikk, Innstillingar for penseldynamikk, Legg til sitring, Mjukare strok, Lås penselen til visinga
  Du finn ei beskriving av innstillingar som gjeld mange eller alle teikneverktøya under felles innstillingar for teikneverktøya.
Kjelde, Innretting

  Desse er nærare omtalte under kloneverktøyet.

Hard kant

  Dette valet gjev eit hardt omriss på det klona området.

#### 3.14.4. Eksempel

Figur 14.79. Eksempel på bruk av verktøyet «perspektivkloning»

«Forandra perspektiv» er brukt. Perspektivlinjene er plasserte.

«Perspektivkloning» er brukt. Det kvite rektangelet er klona. Du kan sjå at det vert smalare for å visa at det fjernar seg.

3.13. Helbred |  | 3.15. Slør eller skjerp

Report a bug in GIMP Report a documentation error